CELEX: 22009D0017
Language: hu
Date: 2008-02-05 00:00:00
Title: Az EGT Vegyes Bizottság 17/2009 határozata ( 2009. február 5. ) az EGT-megállapodás XX. mellékletének (Környezetvédelem) módosításáról

19.3.2009   
            
            
               HU
            
            
               Az Európai Unió Hivatalos Lapja
            
            
               L 73/55
            
         
      AZ EGT VEGYES BIZOTTSÁG 17/2009 HATÁROZATA
   
   (2009. február 5.)
   az EGT-megállapodás XX. mellékletének (Környezetvédelem) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2008. november 7-i 122/2008 EGT vegyes bizottsági határozat (1) módosította.
            
         
               (2)
            
            
               A környezeti károk megelőzése és felszámolása tekintetében a környezeti felelősségről szóló, 2004. április 21-i 2004/35/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2004/35/EK irányelvet a megállapodás hatályának megfelelően kell értelmezni, figyelembe véve különösen azt a tényt, hogy a természetvédelem a megállapodás hatályán kívül esik,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. mellékletének szövege az 1h. pontot (166/2006/EK európai parlamenti és tanácsi rendelet) követően a következő ponttal egészül ki:
   
               „1i.
            
            
               
                  32004 L 0035: az Európai Parlament és a Tanács 2004. április 21-i 2004/35/EK irányelve a környezeti károk megelőzése és felszámolása tekintetében a környezeti felelősségről (HL L 143., 2004.4.30., 56. o.).
               E megállapodás alkalmazásában az irányelvet a következő kiigazításokkal kell értelmezni:
               
                           a)
                        
                        
                           Az EGT Vegyes Bizottság jövőbeli változtatásainak sérelme nélkül meg kell jegyezni, hogy a következő közösségi jogszabályok nem képezik részét az EGT-megállapodásnak:
                           
                                       i.
                                    
                                    
                                       a Tanács 1979. április 2-i 79/409/EGK irányelve a vadon élő madarak védelméről (madárvédelmi irányelv);
                                    
                                 
                                       ii.
                                    
                                    
                                       a Tanács 1992. május 21-i 92/43/EGK irányelve a természetes élőhelyek, valamint a vadon élő állatok és növények védelméről (élőhelyvédelmi irányelv).
                                    
                                 Ezért az ezekre a jogszabályokra történő hivatkozások nem alkalmazandók az EFTA-országokra.
                        
                     
                           b)
                        
                        
                           A 2. cikk (3) bekezdése nem alkalmazandó az EFTA-országokra.
                        
                     
                           c)
                        
                        
                           Az EFTA-országok tekintetében a »védett fajok és természetes élőhelyek« a következőket jelenti:
                           egy EFTA-ország határozata alapján bármely olyan élőhely vagy faj, illetve bármely olyan élőhely- vagy fajtípus, amellyel kapcsolatban az EFTA-ország a 2. cikk (3) bekezdésében említett két irányelvben meghatározott célokkal azonos célokat állapít meg.”
                        
                     
         2. cikk
   A 2004/35/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. február 6-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. február 5-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 339., 2008.12.18., 114. o.
   
      (2)  HL L 143., 2004.4.30., 56. o.
   
      (3)  Alkotmányos követelmények fennállását jelezték.